Toshkentda 59 million so`mlik aksessuar o`g`irlab ketildi

21 fevral kunidan 22 fevral kuniga o`tar kechasi noma`lum shaxslar  Yuqorichirchiq tumani Yangibozor dehqon bozori hududida joylashgan maishiy xizmat va aksessuarlar savdo do`konining kirish eshigining qulfini buzish yo`li orqali kirib, u erda bo`lgan 32 yoshli Sherali B.,ga tegishli jami 59 080 000 so`mlik aksessuar buyumlarni o`g`irlab ketgan. Bu haqda O`zbekiston Respublikasi IIV huzuridagi Tergov departamenti ma`lum qildi.
Olib borilgan tezkor qidiruv harakatlari jarayonida, ushbu jinoyatni 11-sinf o`quvchisi 18 yoshli Ibrohim M., va voyaga etmagan 9-sinf o`quvchisi 16 yoshli Og`abek U.,lar sodir etganliklari aniqlanib, prosessual tartibda ushlanib, bir nechta aksessuar buyumlar ashyoviy dalil tariqasida rasmiylashtirib olingan.
Mazkur holat yuzasidan Yuqorichirchiq tumani IIB huzuridagi Tergov bo`limi tomonidan Ibrohim M., va Og`abek U.,larga nisbatan O`zbekiston Respublikasi Jinoyat kodeksining 169-moddasi 2-qismi “b, v, g” bandlari (O`g`irlik) bilan jinoyat ishi qo`zg`atilib, gumon qilinuvchi tariqasida jalb qilinganlar.
Hozirda tergov davom etmoqda.